அதற்கு அடுத்தபடி என்ன? அந்த வழியில் பிரவேசித்த பின்னர், அதில் செல்ல உன்னை ஒப்புக்கொடு. அதன்பின் உனக்குள் இப்படி பேசிக்கொள்: “நான் கர்த்தருடைய பிள்ளை, அப்படியானால் நான் ஒரு விசேஷித்த ஆள் (மனிதன்/மனுஷி). நான், சுற்றிலும் நடமாடும் ஆட்களைப் போல் இல்லை நான் தெய்வீக (கடவுளின்) குடும்பத்தைச் சேர்ந்தவன். கிறிஸ்து எனக்காக மரித்தார். அந்த கிருபாதாரப் பலியின் மூலம் என்னை இந்த இருளின் ராஜ்யத்திலிருந்து தேவாதி தேவனின் ராஜ்யத்தின் குடிமகனாக/ மகளாக மாற்றிவிட்டார். நான் மோட்சவாசி; தற்காலிகமாக இவ்வுலகத்தில் இருக்கிறேன். இது சாத்தான் இருக்கும் இடம்; அந்த சாத்தான் என்னை வஞ்சிக்க எத்தனிக்கும் என்பது எனக்குத் தெரியும். ஆனால் மோட்சத்தின் குடிமகனாக மாறிவிட்ட நான் அதற்குப் பயப்படத் தேவையில்லை. நான் இந்த இடுக்கமான வாசல் வழியாக கிறிஸ்துவை தொடருகிறேன்.” இப்படியாக அடிக்கடி உனக்குள் சொல்லிக்கொள். தொடர்ந்து முன்னேறு அப்படி செய்வாயானால், நீ இடுக்கமான வாசல் வழியாக செல்வதை உணர்ந்து கொள்ளுவாய்.